CELEX: 32013R1062
Language: da
Date: 2013-10-30 00:00:00
Title: Kommissionens gennemførelsesforordning (EU) nr. 1062/2013 af 30. oktober 2013 om formatet for den europæiske tekniske vurdering af byggevarer

31.10.2013   
            
            
               DA
            
            
               Den Europæiske Unions Tidende
            
            
               L 289/42
            
         KOMMISSIONENS GENNEMFØRELSESFORORDNING (EU) Nr. 1062/2013
   af 30. oktober 2013
   om formatet for den europæiske tekniske vurdering af byggevarer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 26, stk. 3,
   efter høring af Det Stående Byggeudvalg, og
   ud fra følgende betragtninger:
   
               (1)
            
            
               En europæisk teknisk vurdering er nødvendig for at gøre det muligt for en fabrikant af en byggevare at udarbejde en ydeevnedeklaration for en byggevare, der ikke er omfattet eller ikke fuldt ud er omfattet af en harmoniseret standard.
            
         
               (2)
            
            
               Artikel 26, stk. 2, i forordning (EU) nr. 305/2011 fastsætter krav til indholdet af den europæiske tekniske vurdering. Eftersom principperne for fabrikkernes egen produktionskontrol fastsættes i de respektive europæiske vurderingsdokumenter (EAD), bør den europæiske tekniske vurdering kun omfatte sådanne tekniske detaljer, som anses for nødvendige i disse EAD-principper, og som skal defineres på dette niveau med henblik på gennemførelse af systemet til vurdering og kontrol af ydeevnens konstans.
            
         
               (3)
            
            
               Præsentationen af den tekniske beskrivelse af det pågældende produkt bør defineres tilstrækkeligt fleksibelt i formatet for den europæiske tekniske vurdering i betragtning af den brede vifte af byggevarer, der er omfattet.
            
         
               (4)
            
            
               Der bør også tillades tilstrækkelig fleksibilitet i præsentationen af varernes ydeevne i den europæiske tekniske vurdering for at gøre det muligt for fabrikanten at angive denne ydeevne flydende og nøjagtigt i sin ydeevnedeklaration, som er baseret på denne vurdering.
            
         
               (5)
            
            
               For at beskytte fortrolige tekniske oplysninger om varen bør fabrikanten over for det ansvarlige tekniske vurderingsorgan kunne angive, hvilke dele af varebeskrivelsen der er fortrolige og ikke må videregives sammen med den europæiske tekniske vurdering. Fortrolige oplysninger skal indgå i særskilte bilag til disse europæiske tekniske vurderinger.
            
         
               (6)
            
            
               For at øge effektiviteten af det indre marked og konkurrenceevnen i den europæiske byggesektor som helhed bør europæiske tekniske vurderinger kunne udstedes hurtigst muligt for fabrikanter, der anmoder om dem —
            
         VEDTAGET DENNE FORORDNING:
   Artikel 1
   Formatet for den europæiske tekniske vurdering er fastsat i bilaget.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. oktober 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 88 af 4.4.2011, s. 5
   
   
      BILAG
      
         EUROPÆISK TEKNISK VURDERING
      
      Nr. … af … [dato]
      
         Generelle oplysninger
      
      
                  1.
               
               
                  Teknisk vurderingsorgan, der udsteder den europæiske tekniske vurdering:
                  …
               
            
                  2.
               
               
                  Handelsnavn for byggevaren:
                  …
               
            
                  3.
               
               
                  Byggevaregruppe, som byggevaren tilhører:
                  …
               
            
                  4.
               
               
                  Fabrikant:
                  …
               
            
                  5.
               
               
                  Fremstillingsvirksomhed(er):
                  …
               
            
                  6.
               
               
                  Denne europæiske tekniske vurdering indeholder … sider, inkl. … bilag, som udgør en integrerende del af denne vurdering.
                  Bilag … indeholder fortrolige oplysninger og er ikke medtaget i den europæiske tekniske vurdering, når denne gøres offentligt tilgængelig.
               
            
                  7.
               
               
                  Denne europæiske tekniske vurdering er udstedt i overensstemmelse med forordning (EU) nr. 305/2011 på grundlag af …
               
            
         Specifikke oplysninger
      
      
                  8.
               
               
                  Teknisk beskrivelse af varen:
                  …
               
            
                  9.
               
               
                  Specifikationer for den eller de tilsigtede anvendelser i overensstemmelse med det gældende europæiske vurderingsdokument (EAD):
                  …
               
            
                  10.
               
               
                  Varens ydeevne og henvisninger til de anvendte metoder ved vurderingen:
                  …
               
            
                  11.
               
               
                  System til vurdering og kontrol af ydeevnens konstans (Assessment and verification of constancy of performance — herefter AVCP) med henvisning til retsgrundlaget:
                  …
               
            
                  12.
               
               
                  Tekniske detaljer, der er nødvendige for implementeringen af AVCP-systemet, jf. de gældende europæiske vurderingsdokumenter:
                  …
               
            Udstedt i … den …/… 20….
      af …
      Bilag: